OzLabs/hebrew-wiki-articles huggingface dataset:
צ'או (מילה באיטלקית)

צ'או (IPA: <span class="IPA" title="Questa è una trascrizione IPA della pronuncia. Vedere l'alfabeto fonetico internazionale.">[ˈtʃaːo]</span>) היא מילת ברכה ידידותית ולא רשמית בשפה האיטלקית. המילה משמשת לברכת שלום, ולברכת פרידה (במקרה זה, לפעמים משתמשים בה בכפילות, כלומר "צ'או צ'או").

== אטימולוגיה ==
המילה "צ'או" נכנסה לשפה האיטלקית במהלך המאה העשרים. היא נובעת מהמילה s'ciao (נהגית כך: [ˈstʃao] בשפה הוונטית (וליתר דיוק, בשפה הוונציאנית), שמקורה הוא המילה sclavus בלטינית עממית, מילה אותה ניתן לתרגם בתור "עבד [של מישהו]". בעבר הייתה זו ברכה המביעה כבוד, בדומה לביטוי "עבדכם הנאמן".

החל מן המאה התשע עשרה הפך הביטוי לברכה לא רשמית, בתחילה בלומברדיה, שם השתנתה צורת המילה לצורה המוכרת כיום, "צ'או". באותו זמן נכנס הביטוי (בצורתו המקורית) לשימוש בשפה האיטלקית, ואף נכנס למילון השפה האיטלקית שחיבר ניקולו תומאסו.

השימוש בצורה המקובלת כיום, שמקורה כאמור בלומברדיה, התפשט במהלך המאה העשרים לכל איטליה.

תהליך אטימולוגי דומה עבר על הברכה הלא-רשמית servus, שהתפשטה במרכז אירופה.

== השימוש במילה "צ'או" בשפות שאינן איטלקית ==
השימוש במילה זו התפשט בעולם בעקבות הגירה של איטלקים, כברכה לא רשמית, בעיקר לפרידה.

להלן פירוט של כמה מקרים בהם המילה "צ'או" נכנסה לשפות שאינן איטלקית:
* אלבנית: çao/qao;
* בוסנית: ćao;
* בולגרית: чао  (čao, בעיקר לפרידה);
* צ'כית: čau (גם בזמן מפגש וגם בזמן פרידה);
* אספרנטו: ĉaŭ (נפוץ בעיקר כברכת פרידה; לעיתים רחוקות בזמן מפגש);
* אסטונית: tšau (גם בזמן מפגש וגם בזמן פרידה);
* צרפתית: ciao או tchao (כברכת פרידה);
* אינטרלינגואה: ciao (כברכת פרידה);
* לטבית: čau (גם בזמן מפגש וגם בזמן פרידה);
* ליטאית: čiau (נפוץ בעיקר כברכת פרידה; לעיתים רחוקות בזמן מפגש);
* מקדונית: чао (čao, לפרידה);
* מלטית: ċaw (לפרידה); גם ċaw ċaw (לפרידה);
* נאוואטל מודרנית: jao, בשימוש נדיר.
* פורטוגזית: tchau (לפרידה); בפורטוגל משתמשים גם בצורה chau chau; בברזיל, משתמשים גם בצורת ההקטנה tchauzinho;
* רומנית: ciao או לעיתים רחוקות ciau (משמש בעיקר לפרידה, פחות לברכת מפגש);
* רוסית: чао (čao, לפרידה); משתמשים גם בצורה המבודחת  чао-какао;
* סרבית וקרואטית: ћао או ćao (גם בזמן מפגש, גם לפרידה), משתמשים גם בצורות ћаос או ćaos;
* סלובקית: čau (נפוץ בעיקר כברכת פרידה; לעיתים רחוקות בזמן מפגש);
* סלובנית: čau (גם בזמן מפגש, גם לפרידה); גם čau čau (כברכת פרידה);
* ספרדית, במיוחד באמריקה הלטינית, אבל גם בספרד, בשפתם של בני נוער: chao, או, לעיתים רחוקות chau (בשימוש בעיקר כברכת פרידה);
* סרדו: ciao (כברכת שלום), salude (כברכת פרידה)
* גרמנית: ciao (רק בזמן מפגש);
* טורקית: çav (כברכת פרידה);
* וייטנאמית: chào (גם בזמן מפגש, גם לפרידה).

==קישורים חיצוניים==

== הערות שוליים ==

קטגוריה:מילים וביטויים באיטלקית
קטגוריה:ברכות ואיחולים
פיליפ וילהלם, הנסיך הבוחר מפפאלץ

פיליפ וילהלם, הנסיך הבוחר מפפאלץ (גרמנית: Philipp Wilhelm von der Pfalz; 24 בנובמבר 1615 – 2 בספטמבר 1690) היה הנסיך הבוחר מפפאלץ בין השנים 1685–1690.

==חייו==
פיליפ וילהלם נולד בגיסן ב-24 בנובמבר 1615, לוולפגנג וילהלם, רוזן פפאלץ-נויבורג ומגדלנה מבוואריה, בתם של וילהלם החמישי, דוכס בוואריה ורנאטה מלורן. בשנת 1653 מת אביו וולפגנג וילהלם, רוזן פפאלץ-נויבורג, ופיליפ וילהלם ירש את רוזנות פפאלץ-נויבורג ואת דוכסויות יוליך וברג.

בשנת 1685 מת קרל השני, הנסיך הבוחר מפפאלץ ללא יורשים, ופיליפ וילהלם עלה לשלטון במקומו. אולם אחותו של קרל אליזבת שארלוטה, נסיכת הפפאלץ שהייתה נשואה לפיליפ הראשון, דוכס אורליאן טענה אף היא לזכותה לשלטון, ובעקבות כך פרצה בשנת 1688 מלחמת הירושה הפלטינית.

ב-2 בספטמבר 1690 מת פיליפ וילהלם בווינה, ובנו יוהאן וילהלם, הנסיך הבוחר מפפאלץ עלה במקומו לשלטון.

==משפחתו==
בשנת 1642 התחתן פיליפ וילהלם עם אנה קטרז'ינה קונסטנסיה ואזה, בתם של זיגמונט השלישי ואזה וקונסטנצה מאוסטריה, ממנה נולד לו רק ילד אחד בשנת 1645 שמת בלידתו.

בשנת 1653 התחתן פיליפ וילהלם עם אליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה, ממנה נולדו לו 17 ילדים:
* אלאונורה מגדלנה מנויבורג (1655–1720)
* מריה אדלייד אנה (1656)
* סופיה אליזבת (1657–1658)
* יוהאן וילהלם, הנסיך הבוחר מפפאלץ (1658–1716)
* וולפגנג גאורג פרידריך מפפאלץ-נויבורג (1659–1683)
* לודוויג אנטון מפפאלץ-נויבורג (1660–1694)
* קרל השלישי פיליפ, הנסיך הבוחר מפפאלץ (1661–1742)
* אלכסנדר זיגיסמונד מפפאלץ-נויבורג (1663–1737)
* פרנץ לודוויג מפפאלץ-נויבורג (1664–1732)
* פרידריך וילהלם מפפאלץ-נויבורג (1665–1689)
* מריה סופיה מנויבורג (1666–1699)
* מריה אנה מנויבורג (1667–1740)
* פיליפ וילהלם אוגוסט מפפאלץ-נויבורג (1668–1693)
* דורותיאה סופיה מנויבורג (1670–1748)
* הדוויג אליזבת אמליה מנויבורג (1673–1722)
* יוהאן (1675)
* לאופולדינה אלאונורה יוזפה מנויבורג (1679–1693)

==אילן יוחסין==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| פיליפ וילהלם, הנסיך הבוחר מפפאלץ בית ויטלסבאך נולד:24 בנובמבר 1615 מת:2 בספטמבר 1690
|-
| rowspan="2" align="center"| וולפגנג וילהלם
| rowspan="1" align="center"| רוזנות פפאלץ-נויבורג 1653–1690
| rowspan="3" align="center"| יוהאן וילהלם
|-
| rowspan="1" align="center"| דוכסויות יוליך וברג 1653–1679
|-
| rowspan="1" align="center"| קרל השני
| rowspan="1" align="center"| נסיכות הבוחר מפפאלץ 1680–1690
|}

קטגוריה:אבירי מסדר גיזת הזהב
קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1615
קטגוריה:נפטרים ב-1690
ירוסלב אחאב היידלר

היידלר בבית קברות יהודי עתיק בבוהמיה, 2010
ירוסלב אחאב היידלר (בצ'כית: Jaroslav Achab Haidler; נולד 13 באוקטובר 1958) הוא שחקן (בעיקר בתיאטרון), צלם, מתרגם ואפיגרף צ'כי, פוליטיקאי מוניציפלי לשעבר בעיר אוסטי נד לבם.

==ביוגרפיה==
נולד בפרידלנט שבצ'כיה, לאב עיתונאי שנעצר באוגוסט 1968 בשל דעותיו הפוליטיות. כבר מילדותו עבד בעבודות שונות, בשל עניות המשפחה לא התאפשר לו ללמוד בצורה מסודרת. בהמשך חייו התקרב לנצרות ובשל התעניינותו במקרא בחר ללמוד עברית. לאחר תקופה כפועל במה בתיאטרון, החל להופיע בעצמו. לצורך הופעותיו בתיאטרון למד יהדות והיסטוריה של עם ישראל, הוא הוקסם מן המסתורין של החסידות והתגייר.

הוא החל לתרגם שלטים ואפיטפים, ועוסק בתיעוד בתי הקברות היהודיים בשטחי בוהמיה ומוראביה.

בבחירות המוניציפליות בשנת 2010 רץ ללא הצלחה כעצמאי למועצת העיר אוסטי נד לבם, כעבור ארבע שנים, בבחירות 2014 נבחר כחבר מועצת העיר, הוא התמנה למועצת התרבות והאמנות העירונית, אך פרש בשל ניגוד עניינים. בבחירות 2018 לא הצליח להיבחר למועצת העיר.

==קישורים חיצוניים==

* 

* דוד פאברי, [http://www.shekel.cz/2994/interview-s-jaroslavem-achabem-haidlerem ראיון עם ירוסלב אחאב היידלר], 13 בנובמבר 2010 

קטגוריה:אפיגרפים
קטגוריה:גרים
קטגוריה:פוליטיקאים צ'כים
קטגוריה:ילידי 1958
קולטון אייברסון

קולטון אייברסון (באנגלית: Colton Iverson; נולד ב-29 ביוני 1989) הוא כדורסלן אמריקאי שמשחק בעמדת הסנטר בקבוצת זניט סנקט פטרבורג מליגת VTB.

==קריירה==
קולטון שיחק במשך שלוש עונות במדי קבוצת הכדורסל של אוניברסיטת מינסוטה ועוד עונה בקבוצת אוניברסיטת המדינה של קולורדו, בה כיכב עם ממוצע של 14.2 נקודות למשחק ונבחר לחמישיית העונה של מחוז MWC.

ב-{{כ}}2013 נבחר בדראפט ה-NBA במקום ה-53 על ידי אינדיאנה פייסרס, והזכויות עליו עברו לבוסטון סלטיקס, בה שיחק בליגת הקיץ של ה-NBA.

ב-2014 שיחק בבשיקטש הטורקית. בעונה שלאחר מכן חתם במדי קבוצת קאחה לבורל ויטוריה מספרד.

ב-2015 שיחק בקבוצה הטורקית פינאר קרשיאקה שהייתה אלופת ליגת העל הטורקית.

ב-2016 חתם בקבוצת מכבי תל אביב.

ב-24 בינואר 2018 חתם אייברסון באנדורה מליגת העל הספרדית עד לסיום העונה. ב-16 ביולי של אותה שנה חתם לעונה אחת בטנריפה מליגת העל הספרדית.

ביולי 2019 חתם בזניט סנקט פטרבורג מליגת VTB.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים מגינאה ביסאו
קטגוריה:כדורסלני אוניברסיטת מינסוטה
קטגוריה:כדורסלני בשיקטש
קטגוריה:כדורסלני סאסקי בסקוניה
קטגוריה:כדורסלני פינאר קרשיאקה
קטגוריה:כדורסלני מכבי תל אביב
קטגוריה:כדורסלני זניט סנקט פטרבורג
קטגוריה:בחירות דראפט של אינדיאנה פייסרס
קטגוריה:דקוטה הדרומית: כדורסלנים
קטגוריה:כדורסלני אנדורה
קטגוריה:כדורסלני טנריפה
קטגוריה:כדורסלני אוניברסיטת המדינה של קולורדו
קטגוריה:אמריקאים שנולדו ב-1989
מלבורן פארק

מלבורן פארק
מלבורן פארק (מאנגלית: Melbourne Park) הוא מתחם טניס אולימפי הממוקם במלבורן. הפארק מארח את אליפות אוסטרליה הפתוחה. בתחומי הפארק נמצא גם אצטדיון הקריקט של מלבורן.

== מתחמים ==
[[יוהאנה קונטה מול דניסה אלוורטה בהייסנס ארנה 2016]]
* אצטדיון הקריקט של מלבורן - אצטדיון קריקט המכיל 100,024 מושבים
* הייסנס ארנה - אולם שבו מתקימות תחרויות הטניס מכיל 10,500 מושבים
* מרגרט קורט ארנה - מגרש טניס המכיל 7,500 מושבים
* רוד לייבר ארנה - אצטדיון הטניס המרכזי במתחם, שמכיל 15,000 מושבים
* האצטדיון המלבני של מלבורן - מגרש רוגבי מכיל 30,000 מקומות ישיבה
* מגרשי האימון - מגרשי האימון של מלבורן מכיל 27 מגרשי טניס

== קישורים חיצוניים ==

* [http://www.austadiums.com/stadiums/stadiums.php?id=142 מלבורן פארק] באתר austadiums

קטגוריה:ערכים שבהם תבנית בריטניקה אינה מתאימה
קטגוריה:אצטדיוני טניס
קטגוריה:מלבורן: ספורט
קטגוריה:אוסטרליה: אצטדיונים ומתקני ספורט
קטגוריה:מלבורן: מבנים
קטגוריה:אליפות אוסטרליה הפתוחה
קטגוריה:אוסטרליה: טניס
אטומיק פאפט

אטומיק פאפט (בצרפתית / אנגלית: Atomic Puppet) היא סדרת אנימציה צרפתית קנדית המשודרת ב-France 4 וב-Teltetoon החל מה-18 ביולי 2016. בישראל הסדרה עלתה בערוץ דיסני ישראל ב-24 ביולי 2016. הסדרה מספרת על עלילותיו של ג'ואי הצעיר הלוחם בפשע כשלצידו גיבור-על נוסף שהוא בובת-יד.

==דמויות ומדבבים==
הדיבוב העברי בוים על ידי שרון בורגאוקר, הופק על ידי ענבר שטגר עזרא. הדיבוב נעשה באולפני דאבי דאב.
{| class="wikitable"
|-
!דמות
!מדבב/ת באנגלית
!מדבב/ת בעברית
|-
|ג'ואי פלט
|rowspan="2" | אריק באוזה
|איטן גרינברג
|-
|איי.פי
|אסף פריינטא
|-
|פאולין בל
|ליזה נורטון
| rowspan="3" |אלונה אלכסנדר
|-
|ויויאן פלט
|כריסטינה ניקול
|-
|אביגיל פלט
|קייטי גריפין
|-
|פיל פלט
|קרלוס דיאז
|צביקה פורמן
|-
|מוקי
|פיטר אולדרינג
|ניר טרטר
|-
|חתולה ערמומית
|הת'ר באמבריק
|ענת ניב
|-
|וורן
|מארק אדוורדס
|סער בדישי
|}
בנוסף דיבבו בגרסה העברית אלדד פריבס ואלי לולאי.

==שידור==
{| class="wikitable plainrowheaders" style="text-align: center;"
!scope="col" style="padding: 0 9px;" rowspan="2" colspan="2" | עונה
!scope="col" style="padding: 0 9px;" rowspan="2" | מספר פרקים
!scope="col" style="padding: 0 90px;" colspan="2" | תקופת שידור מקורית
!scope="col" style="padding: 0 90px;" colspan="2" | תקופת שידור בישראל
|-
!scope="col" | שידור ראשון
!scope="col" | שידור אחרון
!scope="col" | שידור ראשון
!scope="col" | שידור אחרון 
|-
|scope="row" style="background: #dbe9f4; color: #100; text-align: center;" |
|1
|13
|18 ביולי 2016
|
|24 ביולי 2016
|21 באוקטובר 2016
|}

==פרקים==

===עונה 1===
{| class="wikitable plainrowheaders" style="text-align: center;"
|-
! scope="col" style="background: #dbe9f4; color: #000;"| מספר הפרק
! scope="col" style="background: #dbe9f4; color: #000;"| שם הפרק
! scope="col" style="background: #dbe9f4; color: #000;"| תאריך שידור מקורי
! scope="col" style="background: #dbe9f4; color: #000;"| תאריך שידור בישראל
|-
|1
|יום מחלה / איי.פי נגד דיזסטרו
|18 ביולי 2016
|24 ביולי 2016
|-
|2
|ריתוק אטומי / חמוץ גדול
|19 ביולי 2016
|25 ביולי 2016
|-
|3
|כוכב הפיצה / עקבות של בוצמן
|20 ביולי 2016
|26 ביולי 2016
|-
|4
|ברית הצדק / מסיבה במפקדה
|21 ביולי 2016
|27 ביולי 2016
|-
|5
|מאסטר שמאסטר / כדור שיער אטומי
|22 ביולי 2016
|28 ביולי 2016
|-
|6
|בלגן בקולנוע / אחיות החרב
|25 ביולי 2016
|29 ביולי 2016
|-
|7
|רובוט אטומיק / רכות אטומיק
|26 ביולי 2016
|31 ביולי 2016
|-
|8
|אוסף אטומיק / והרי החדשות
|27 ביולי 2016
|1 באוגוסט 2016
|-
|9
|אם אין בובה לי / די עם הדיו
|28 ביולי 2016
|2 באוגוסט 2016
|-
|10
|דבק אטומיק / איי.פי נגד דיזסטרו 2
|29 ביולי 2016
|18 באוקטובר 2016
|-
|11
|מפלצתגולת / רשימת הגיבורים
|1 באוגוסט 2016
|19 באוקטובר 2016
|-
|12
|הנער הסופג / המשחק על כדור הארץ
|2 באוגוסט 2016
|20 באוקטובר 2016
|-
|13
|הישרדות בסגנון פלט / קרצייה
|3 באוגוסט 2016
|21 באוקטובר 2016
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה צרפתיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה צרפתיות
קטגוריה:סדרות הנפשה קנדיות
קטגוריה:סדרות טלוויזיה קנדיות שעלו לשידור בשנות ה-2010
שקרים שכולם מספרים

שקרים שכולם מספרים הוא ספרו השלישי של העיתונאי טוביה טננבום, ומהווה יומן מסע בארצות הברית של סוף כהונת אובמה. 

הספר עוסק בתרבות "התקינות הפוליטית", אשר לטענת טננבום היא הרעה החולה בארצות הברית כיום. הספר מסביר, תוך ראיונות עם אנשים פשוטים, איך תרבות התקינות הפוליטית היא כלי בידי השמאל האליטיסטי והשבע להרגיש טוב עם עצמו. טננבום מתאר כיצד הלבנים הפריבילגים מרגישים טוב עם עצמם על ידי הלקאה עצמית, זאת בשעה שהאדם השחור חי גם היום בתנאים של מדינת עולם שלישי. מסקנתו של הספר היא שחברה אשר נוטלת מעצמה את החופש הבסיסי ביותר, שהוא חופש הביטוי - לא תוכל להישאר חופשית לאורך זמן גם בתחומים אחרים.

הספר יצא לאור בהוצאת סלע מאיר. 

== קישורים חיצוניים ==
* 
* 
*
* 

קטגוריה:ספרי עיון
קטגוריה:יומני מסעות
קטגוריה:ספרי 2016
קטגוריה:ספרי הוצאת סלע מאיר
קטגוריה:ספרות פוליטית אמריקאית
מערת האימה

מערת האימה הוא הכינוי שניתן למערה מס' 8 בנחל חבר שבמדבר יהודה (8HEV), שבה נתגלו שרידיהם של פליטים יהודים מימי מרד בר כוכבא.

המערה שוכנת במצוקו הדרומי של נחל חבר, מול מערת האיגרות, השוכנת במצוק הצפוני של הנחל, ואשר בה נתגלו איגרותיו של שמעון בן כוסבא (בר כוכבא) למפקדי עין גדי יהונתן בן בעיה ומסבלה בן שמעון וכן ארכיון בבתא, לצד שלדי המסתתרים ורכושם. פתח המערה נמצא במצוק כמעט אנכי בגובה כ-180 מטר, כאשר פתח המערה נמצא 76 מטר מתחת לשפתו.

המערה נתגלתה על ידי משלחתו של יוחנן אהרוני ב-1953 שערכה סקר ראשוני בנחל חבר. חברי המשלחת זיהוה מפתחה של מערת האגרות. ב-1955 הגיעה המשלחת אל המערה וערכה בו סקר בן שלושה ימים. ב-1961 נערכה עונת חפירות מלאה במערה. משלחתו של אהרוני מצאה במערה, לצד עדויות ברורות לחפירות שוד, ממצאים רבים מהתקופה הרומית הקדומה וממצאים מעטים מהתקופה הכלקוליתית, הברונזה הקדומה והביזנטית.

הכינוי "מערת האימה" ניתן לה לאחר שנתגלו בה שלדיהם של 40 גברים, נשים וילדים.

בהמשך נמצאו במערה גם מספר קרעי איגרות וכתבים, מספר מטבעות בר כוכבא, וכן קטעי תרגום יווני של ספר תרי עשר. לצד השלדים שבמערה נמצאו גם שלושה חרסים עם שמותיהם של שלושה מהנפטרים במקום.

בראש המצוק שמעל למערה נתגלו חורבותיו של מחנה רומאי, דומה לזה שנמצא מעל מערת האיגרות בצד השני של הנחל. מחנה זה שימש למצור הרומאי על המסתתרים היהודים במערת האימה, שסופם שגוועו בה ברעב ובצמא.

לפי הסברה שהעלה ידין, חלק מהאיגרות והשטרות מימי מרד בר כוכבא, אשר נמכרו בהמשך בידי הבדואים ומקורם לא היה ידוע, נחשפו במערה זו.

בתחילת שנות האלפיים ערך המרכז לחקר מערות בישראל סקירה באתר, ובין היתר אותר ממצא שיוחס לראשית התקופה הנאוליתית הקרמית.

בעונת חפירה שנערכה באוקטובר ונובמבר 2019כחלק ממיזם לאומי לסקירת מערות מדבר יהודה נמצאו במערה קרעי מגילה מתקופת מרד בר כוכבא ועליה פסוקים מתרי עשר. עוד התגלה במערה שלד בן כ-6,000 שנה שעבר חניטה טבעית ששימר אותה בצורה ייחודית, שבין היתר נשתמרו עור, גידים ושיער. השלד הונח בגומה שסביבה סודרו אבנים ונעטף בבד. שוער כי מדובר בנקבה.<ref></ref>.

==לקריאה נוספת==
* יגאל ידין, החיפושים אחר בר-כוכבא - פרשת התגליות במערות מדבר יהודה ואיגרותיו של מנהיג המרד נגד רומא, ספרית מעריב, 1976.

==קישורים חיצוניים==
* [http://www.deadseascrolls.org.il/learn-about-the-scrolls/discovery-sites?locale=he_IL מערת האימה] בארכיון מגילות ים המלח.

קטגוריה:בר כוכבא
אימה
קטגוריה:מדבר יהודה: אתרים ארכאולוגיים
קטגוריה:אתרים ארכאולוגיים יהודיים בארץ ישראל
קטגוריה:פליטים יהודים

==הערות שוליים==
יחסי קטר–תימן

היחסים בין מדינת קטר לבין הרפובליקה של תימן הם יחסים דואליים על רקע המלחמה בין החות'ים לבין המשטר. קטר תומכת במשטר התימני במלחמה ומנהלת משא ומתן עם המשטר על מכירת ציוד ונשק. קטר שולחת כוחות באופן סדיר אל גבול ערב הסעודית ותימן ובולמת את כוחותיו של עלי עבדאללה סאלח. קטר תרמה 80 מיליון דולרים אמריקאים לאחים המוסלמים בתימן שידועים כמשתפי פעולה עם החות'ים. הכוחות הקטריים תרמו רבות להגנה על שטחים של עבד רבו מנסור האדי.

ביוני 2017 הודיעה תימן הפורמלית של עבד רבו מנסור האדי על ניתוק היחסים עם קטר.

== הערות שוליים ==
המוזיאון הפתוח בדטמולד

המוזיאון הפתוח בדטמולד (בגרמנית: LWL-Freilichtmuseum Detmold - Westfälisches Landesmuseum für Volkskunde) הוא מוזיאון בעיר דטמולד שבמדינת נורדריין-וסטפאליה בגרמניה. המוזיאון הוקם יחד עם המוזיאון הפתוח בהאגן בשנת 1960, ונפתח לקהל הרחב בתחילת שנות ה-70 של המאה העשרים. המוזיאון מנוהל על ידי ה-LWL, רשות האזורית של וסטפאליה וליפה המזרחית. המוזיאון נחשב לאחד מהמוזיאונים הפתוחים הגדולים והחשובים ביותר באירופה.

== מוצגים ==
יותר מ-100 מבנים היסטוריים מרחבי מדינת נורדריין-וסטפאליה שונעו בשלמותם או בחלקים למוזיאון הפתוח, בו הוקמו מחדש. המוזיאון משתרע על פני כקילומטר רבוע. בין היתר מוצגים במוזיאון חוות, בתי ספר, טחנות רוח ותחנות מים. המוזיאון כולל גם שדות, דרכים, מאגרי מים וגדרות אשר משמרים את הנוף הכפרי המקורי בנורדריין-וסטפאליה כמו גם יבולים וזני פירות וחיות משק מקומיים. במוזיאון פועלים אומנים אשר מציגים בפני המבקרים מלאכות מסורתיות כקליעת סלים, נפחות וקדרות. בעתיד צפויה להיבנות במרכז הכפר המשוחזר, המהווה את ליבת המוזיאון, כנסייה - זה יהיה המבנה היחיד שיבנה בשיטה מסורתית אך מבלי להשתמש במבנה היסטורי קיים. כל קבוצת מבנים במוזיאון מרוהטת בהתאם לנהוג בתקופה אחרת, החל מהמאה ה-16 ועד לשנות ה-50.

מדי שנה מוצגת בשטחי המוזיאון תערוכה מתחלפת בנושא מרכזי.

=== הבית ה"יהודי" ===
אחד מהמבנים המשוחזרים במוזיאון הוא ביתה של משפחת אולמן היהודית. הבית נבחר להקמה מחדש במוזיאון כיוון שהתגוררו בו יהודים מיום הקמתו בשנת 1805 ועד 1941. משפחת אולמן היהודית שהתגוררה בו עד לשנת 1941 נספתה בשואה. בבית תצוגת קבע בנושא יהדות וגורל היהודים בגרמניה.

== גלריה ==
<gallery>
Detmold Freilichtmuseum R08.jpg|מרכז ה"כפר הפדרבורני"
Westfaelisches Freilichtmuseum Detmold 02.jpg|טחנת רוח בתחומי המוזיאון
Detmold Freilichtmuseum2.jpg|בתים ב"כפר הפדרבורני"
</gallery>

== קישורים חיצוניים ==

* 

קטגוריה:גרמניה: מוזיאונים
קטגוריה:נורדריין-וסטפאליה: תרבות
לוך לומונד

לוך לומונד (באנגלית: Loch Lomond, בגאלית סקוטית: Loch Laomainn) הוא לוך סקוטי של מים מתוקים שחוצה את שבר ההיילנדס. זהו מקווה המים הגדול ביותר בבריטניה מבחינת שטח פנים. הלוך מכיל איים רבים, כולל אינצ'מורין, אי המים המתוקים הגדול ביותר באיים הבריטיים. לוך לומונד הוא יעד נופש פופולרי והוא חלק מהפארק הלאומי לוך לומונד והטרוסכס שהוקם בשנת 2002. השם "לוך לומונד" הוא עיוות של השם הגאלי Lac Leaman, שמשמעותו "אגם הבוקיצות".

== גאוגרפיה ==
לוך לומונד הוא לוך מים מתוקים בשבר ההיילנדס, שנחשב לגבול שבין השפלה הסקוטית (ה-Lowlands) לבין מרכז סקוטלנד וההיילנדס. אורכו כ-39 ק"מ ורוחבו נע בין 1.2 ל-8 ק"מ. עומקו הממוצע הוא כ-37 מטרים, כאשר עומקו המקסימלי הוא 190 מטרים. שטח הפנים שלו הוא 70 קמ"ר, ונפחו הוא 2.6 קמ"ק. מבין כל הלוכים והאגמים בבריטניה, לוך לומונד הוא הגדול ביותר מבחינת שטח פנים, והשני הגדול ביותר (אחרי לוך נס) מבחינת נפח המים.
לחופו המזרחי של הלוך נמצא הר בן לומונד, שמתנשא לגובה של 974 מטרים, והוא הדרומי ביותר שבין פסגות מונרו הסקוטיות.

=== איים ===
הלוך כולל בתוכו מעל 30 איים, תלוי בגובה המים. חלק מהם גדולים במיוחד ביחס לגופי מים מתוקים אחרים בבריטניה. אינצ'מורין, לדוגמה, הוא האי הגדול ביותר שנמצא בתוך גוף מים מתוקים בכל האיים הבריטיים. חלק מהאיים הללו הם ככל הנראה קראנוגים (Crannogs) - איים מלאכותיים שהוקמו בתקופות פרהיסטוריות.

==קישורים חיצוניים==

* 

== הערות שוליים ==

קטגוריה:סקוטלנד: לוכים
קטגוריה:סקוטלנד: אתרי רמסר
ועדת זיילר (בטיחות מבנים)

ועדת החקירה הממלכתית לעניין בטיחות מבנים ומקומות המשמשים ציבור (הידועה גם בשם ועדת זיילר) היא ועדת חקירה ממלכתית שמונתה ב-2001 לבדוק את תחום הבנייה והתכנון בישראל בדגש על בטיחות המבנה, הן של מבנים חדשים והן של בניינים קיימים, והאחריות על בטיחות המבנים של הגורמים העוסקים בתחום.

==הקמת הוועדה ועבודתה==
ב-29 במאי 2001, חמישה ימים לאחר התרחשות אסון אולמי ורסאי, החליטה ממשלת ישראל בראשות אריאל שרון להקים ועדת חקירה ממלכתית. ב-29 ביוני 2001 נשיא בית המשפט העליון, אהרן ברק העמיד את הנשיא בדימוס של בית המשפט המחוזי בירושלים השופט ורדימוס זיילר בראשות הוועדה וכן מינה את חברי הוועדה: פרופסור ארנון בנטור, האלוף פרופסור יצחק בן ישראל, דוקטור מחמוד עבאסי ועו"ד נעמי שטרן.


על הוועדה הוטל לבדוק את:

===מסקנות והמלצות הוועדה===

בדצמבר 2003 פורסם דו"ח הוועדה. הדו"ח דיבר על כשל מערכתי בענף הבנייה בישראל וצורך בשינוי מבני ותפיסתי. ההמלצות עסקו במגוון היבטים-טכניים, ארגונים ומשפטיים, בתחום הטיפול של מספר גופים.

==יישום הדו"ח==
בעקבות פרסום ממצאי ועדת החקירה, הממשלה דנה ב-15 בפברואר 2004 בדו"ח והחליטה למנות צוות היגוי מצומצם, שמנה שישה חברים: מנכ"ל משרד הפנים גדעון בר לב, מנהל התכנון שמאי אסיף, היועצת המשפטית של משרד הפנים שרית דנה, מנהל מינהל תכנון והנדסה במשרד הבינוי והשיכון אינג' יוסף מנור, מנהל הפרויקטים אינג' אלדד ספיבק ויועץ הבטיחות אינג' שמואל נתנאל.

ב-5 בספטמבר 2004, לאחר העמדת תקציב, הממשלה החליטה כי וועדת ההיגוי תגיש את המלצותיה עד סוף ינואר 2005.

בין המלצות ועדת ההיגוי:
*עריכת קוד בנייה-מסמך המרכז את ההוראות החוקיות השונות, תוך הבחנה בין הנושאים הטכניים לנושאים בעלי עניין ציבורי.
*עריכת תקני הבנייה, עדכונם והעברת תכנים טכניים מתוך תקנות.
*"המפרט הכללי לעבודות בנייה"-קידום סטנדרטיזציה של מסמכי חוזה והטמעתם במגזר הציבורי כנוסח מחייב, עם אפשרות להכנסת התאמות
*יצירת הבחנה בין תהליכים הדורשים התייעצות ציבורית לתהליכים שבמהותם טכניים
*לחייב תיאום של כל החקיקה או הנחיות בנושא תכנון ובנייה, טרם פרסומם, עם הרשות לתכנון ולבניה
*הקמת מכוני בקרה פרטיים לפיקוח על תכנון והקמת מבנים
*פישוט הליכי בקשת היתר בנייה ומתן האחריות לאישור הנדסי למכוני בקרה ואישור התאמה לתוכנית לוועדה המקומית
*חובת אחזקה למבנים קיימים
*קיצור הליכים לעבודות בנייה מצומצמות

אחד מתוצרי המלצות הוועדה הוא פורטל המידע לרישוי ובנייה של מינהל התכנון.

==קישורים חיצוניים==
* [https://web.archive.org/web/20160908073442/http://elyon1.court.gov.il/heb/veadot/versay_full/a.htm דו"ח ועדת החקירה הממלכתית לעניין בטיחות מבנים ומקומות המשמשים ציבור]
* [https://web.archive.org/web/20151012201643/http://www.isra-arch.org.il/hebrew/Article.aspx?Item=819&Section=687 דו"ח ועדת זיילר] באתר עמותת אדריכלים מאוחדים בישראל
* [https://architecture.org.il/menu_nihul.php בטיחות באתר הבניה]: הסברים

==הערות שוליים==

זיילר (בטיחות מבנים)
קטגוריה:ישראל: תכנון ובנייה
השושלת האנטיפטרידית

השושלת האנטיפטרידית (ביוונית: Δυναστεία των Αντιπατριδών) הייתה שושלת של מלכים הלניסטיים ששלטה במוקדון במשך תקופה קצרה. 

מייסד השושלת היה אנטיפטרוס, מצביא ידוע בצבאם של פיליפוס השני, מלך מוקדון ואלכסנדר הגדול. כשאלכסנדר יצא למסעותיו, הוא מינה את אנטיפטרוס כעוצר הממלכה. כאשר בשנת 323 לפנה"ס מת אלכסנדר, מונה אנטיפטרוס כעוצר עבור בנו הפעוט אלכסנדר הרביעי. אנטיפטרוס ביסס את שלטונו במוקדון במהלך מלחמות הדיאדוכים, ובשנת 319 לפנה"ס נפטר והוריש את השלטון לאחד מקציניו, פוליפרכון. עד מהרה איבד פוליפרכון את השלטון במוקדון לטובת בנו של אנטיפטרוס, קסנדרוס. קסנדרוס עד מהרה השמיד את הצאצאים האחרונים של השושלת הארגיאדית, והכתיר את עצמו כמלך מוקדון. עם זאת, זמן לא רב לאחר מותו פרצה מלחמת ירושה בין בניו, והם איבדו את השלטון לטובת דמטריוס פוליורקטס מהשושלת האנטיגונידית.

למרות שהשושלת האנטיפטרידית שלטה במוקדון אך זמן קצר, הרי שבניה נישאו למלכים ושליטים מכל רחבי העולם ההלניסטי, והמשיכו להשפיע על הפוליטיקה ההלניסטית עוד זמן רב לאחר מכן.

==מלכי מוקדון בני השושלת==
{| class=wikitable
! width="100px"| שם
! width="100px"| תקופת חיים
! width="100px"| תקופת מלוכה
! width="300px"| הערות
|-
| קסנדרוס
| 350 - 297 לפנה"ס
| 305 - 297 לפנה"ס
| דיאדוך בולט. בנו של אנטיפטרוס. רצח את שרידי השושלת הארגיאדית, והכתיר את עצמו כמלך מוקדון. 
|-
| פיליפוס הרביעי
| ? - 297 לפנה"ס
| תקופה קצרה במהלך שנת 297 לפנה"ס.
| בנו של קסנדרוס.
|-
| אנטיפטרוס הראשון
| ? - 287 לפנה"ס
| 297 - 294 לפנה"ס
| אחיו של פיליפוס הרביעי. רצח את אמו כי התנגדה לשלטונו, ולאחר מכן הסתבך במלחמת אזרחים נגד אחיו אלכסנדר החמישי, שהסתיימה בניצחונו של אלכסנדר ובהדחתו של אנטיפטרוס. 
|-
| אלכסנדר החמישי
| ? - 294 לפנה"ס
| 297 - 294 לפנה"ס
| אחיו של אנטיפטרוס הראשון. השיג את תמיכתו של פירוס, ותודות לו הצליח להשתלט על הכס. עם זאת, נרצח בידי דמטריוס פוליורקטס.
|}

==בני משפחה בולטים נוספים==
* פילה - בתו של אנטיפטרוס. נישאה לבאלקרוס , ולאחר מכן לקרטרוס ולבסוף לדמטריוס פוליורקטס. הייתה אמו של אנטיגונוס השני גונאטס, מלך מוקדון.
* אורידיקה - בתו של אנטיפטרוס. נישאה לתלמי הראשון מלך מצרים התלמיית. בין בניה המפורסמים נמנו: תלמי קראונוס, מלאגרוס וליסנדרה.

==לקריאה נוספת==
* דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה).
קטגוריה:מוקדון
קטגוריה:בתי מלוכה
קטגוריה:העולם ההלניסטי
אנטיפטרוס הראשון, מלך מוקדון

אנטיפטרוס הראשון (ביוונית: Ἀντίπατρος; ? - 287 לפנה"ס) היה מלך מוקדון, בנו של קסנדרוס.

==ביוגרפיה==
אנטיפטרוס היה בנו של הדיאדוך קסנדרוס, בנו של המצביא אנטיפטרוס. אמו הייתה תסלוניקה ממוקדון, שהייתה אחותו למחצה של אלכסנדר הגדול ובתו של פיליפוס השני, מלך מוקדון. היו לו שני אחים: פיליפוס הרביעי ואלכסנדר החמישי. הוא היה נשוי לאורידיקה, בתו של הדיאדוך ליסימכוס שהיה מלך תראקיה.

אנטיפטרוס נולד בתקופה קשה עבור מוקדון. אלכסנדר הגדול מת ללא יורש פוטנציאלי, והגנרלים שלו קרעו לגזרים את האימפריה שלו (מלחמות הדיאדוכים). אביו, קסנדרוס, זכה בכתר מוקדון לאחר מלחמה נגד פוליפרכון. קסנדרוס מת בשנת 297 לפנה"ס, ובאופן טבעי, פיליפוס הבכור עלה לשלטון. פיליפוס מת ממחלה זמן קצר לאחר מכן, ואנטיפטרוס, שיהיה הבא בתור, ציפה לרשת את הכתר כמובן מאליו. אלא שאמם, תסלוניקה, שחיבבה במיוחד את אלכסנדר החמישי שהיה בן הזקונים שלה, לחצה עליו ששניהם ימשלו במשותף. אנטיפטרוס הסכים בתחילה, אולם נפגע מאוד מהיחס של אמו ורצח אותה.

אלכסנדר הבין שהוא הבא בתור, והזעיק במהירות לעזרתו שני מצביאים שהחלו להתבלט: פירוס, ודמטריוס פוליורקטס. לטענת פלוטרכוס, פירוס הגיע ראשון ובתמורה לחבלי ארץ שסיפח לשלטונו העניש את אנטיפטרוס. אנטיפטרוס ביקש עזרה מליסימכוס חמיו, וליסימכוס שלח אל פירוס מכתב מזויף, שנשלח כביכול מתלמי הראשון מלך מצרים. במכתב מפציר תלמי בפירוס לסייע לאנטיפטרוס. עם זאת, פירוס זיהה שמדובר בזיוף.

אנטיפטרוס נמלט עם אשתו אל חצרו של חמיו, ליסימכוס. אולם ליסימכוס תכנן להפוך בעצמו למלך מוקדון, ועל כן הוציא להורג את אנטיפטרוס והכניס את אורידיקה למאסר. אנטיפטרוס מכונה לעיתים "אנטיפטרוס השני", אולם הגדרה זו אינה מדויקת, שכן סבו אנטיפטרוס מעולם לא הוכתר כמלך מוקדון.

==הערות שוליים==

קטגוריה:יוונים הלניסטיים
קטגוריה:מלכי מוקדון
קטגוריה:אישים שחיו במאה ה-3 לפנה"ס
אוניברסיטת לינשפין

אוניברסיטת לינשפין (בשוודית: Linköpings universitet, בקיצור LiU) היא אוניברסיטה ממלכתית בלינשפין בשוודיה. המוסד זכה למעמד מלא של אוניברסיטה בשנת 1975 והוא אחד המוסדות האקדמיים הגדולים ביותר במדינה. הוא מונה ארבע פקולטות – אמנויות ומדעים, מדעי החינוך, רפואה והמכון לטכנולוגיה. משימותיהן המוגדרות הן: חינוך, מחקר והכנת עבודות דוקטורט. על מנת לעודד עבודה בינתחומית פועלות באוניברסיטה 14 מחלקות גדולות המחברות מידע שנאסף מתחומים שונים ולעיתים קרובות הן משתייכות ליותר מפקולטה אחת. אוניברסיטת לינשפין שמה דגש על שיח עם עולם העסקים שסביבה ועם הקהילה, בתחום המחקר והחינוך כאחד. בשנת 2015 אירחה האוניברסיטה 27,000 סטודנטים ו-4,000 עובדים.

==היסטוריה==
ממוזער
ראשיתה של האוניברסיטה לעתיד בשנת 1965 כשהחליטה האספה המחוקקת הלאומית של שוודיה (ריקסדאג) להקים בלינשפין תוכניות אקדמיות בתחום הטכנולוגיה והרפואה. בשנת 1967 קמה בלינשפין שלוחה של אוניברסיטת סטוקהולם שהעניקה שירותי חינוך אקדמי בתחום מדעי הרוח, המדעים החברתיים ומדעי הטבע. כעבור שנתיים הוקמו המכון הטכנולוגי ויחידה ללימודי רפואה. בשנת 1970 כל התוכניות הללו מוזגו בתוך שלוש פקולטות במסגרת המכללה האוניברסיטאית לינשפין. בשנת 1975 התארגנה על יסוד זה אוניברסיטת לינשפין.

בשנת 1977 המכללות למורים בלינשפין ובנורשפין הועברו אל אוניברסיטת לינשפין ובשנת 1986 נוסדה הפקולטה למדעי הבריאות (בימינו – הפקולטה לרפואה), על בסיס הפקולטה לרפואה ומערכת החינוך האזורי למקצועות בריאות.
בשנת 1997 נפתח קמפוס חדש בעיר הקרובה נורשפין. החל משנת 2000 סופח לאוניברסיטה גם בית הספר הידוע על שם קרל מלמסטן לעיצוב רהיטים. אחרי 60 שנות קיום במרכז העיר בית ספר זה הועתק בשנת 2009 לבניינים חדשים בלידינגה באיי סטוקהולם.

==פקולטות==
*הפקולטה למדעים ולאמנויות ("פקולטה לפילוסופיה" - Filosofiska fakulteten)
*הפקולטה לרפואה ולמדעי הבריאות ("פקולטה לרפואה" Medicinska fakulteten/Hälsouniversitetet) עם בית החולים האוניברסיטאי לינשפין
*המכון הטכנולוגי לינשפין ("בית הספר הטכני הגבוה" Linköpings tekniska högskola)
*הפקולטה למדעי החינוך (Utbildningsvetenskap)

==קמפוסים==
לאוניברסיטה 4 קמפוסים בשלוש ערים:קמפוס ואלה וקמפוס US בלינשפין, קמפוס נורשפין וקמפוס לידינגה (באיי סטוקהולם) של בית הספר קרל מלמסטן לעיצוב רהיטים.

==אוניברסיטת לינשפין במדיה האומנותית==
*שם האוניברסיטה מוזכר בסרט המרגלים האמריקאי "Agent Cody Banks" ("המבחינים המיקרוכירורגיים המרשימים ביותר בוצעו באוניברסיטת לינשפין בשוודיה").

==קישורים חיצוניים==

* 

לינשפין
ליל לינדפורש

אלבומי הזהב שלהם, 1968]]
ליל לינדפורש (בשוודית: Maj Lillemor "Lill" Lindfors; נולדה ב-12 במאי 1940) היא זמרת שוודית.

== ביוגרפיה ==
לינדפורש נולדה בהלסינקי למשפחה דוברת שוודית שב-1948 עברה לשוודיה. בתחילת הקריירה שלה עבדה כשחקנית רביו.

באירוויזיון 1966 ייצגה את שוודיה כחלק מצמד, והגיעה למקום השני.

היא הנחתה את אירוויזיון 1985 ונודעה בתאונת המלתחה שקרתה לה בתחילת האירוע כששמלתה נקרעה, אך לאחר מכן הודתה שהתאונה הייתה מבוימת וכי זו הייתה הלצה.

לינדפורש הקליטה עשרה אלבומים, ושיחקה במספר סדרות טלוויזיה שוודיות. היא דיבבה את הפיה פלורה בדיבוב לשוודית של הסרט היפהפייה הנרדמת ואת ז'ורז'ט בדיבוב השוודי של אוליבר וחבורתו.

ב-1998 החלה לשמש בשוודיה כשגרירת רצון טוב של קרן החירום הבינלאומית של האומות המאוחדות לילדים.

ליל לינדפורש נישאה ב-1969 לפיטר ווסטר, ולזוג נולדה בת באותה שנה. הם התגרשו בשנת 1973. כיום היא מתגוררת בסטוקהולם. בשנת 1991 הוציאה את En Lillsk jul.

==קישורים חיצוניים==

קטגוריה:נציגי שוודיה באירוויזיון
קטגוריה:משתתפי אירוויזיון 1966
קטגוריה:זמרות שוודיות
קטגוריה:מדבבות שוודיות
קטגוריה:שגרירים של רצון טוב - יוניסף
קטגוריה:מנחי האירוויזיון בשוודיה
קטגוריה:שוודים של פינלנד
קטגוריה:משתתפי המלודיפסטיבלן
קטגוריה:שוודים שנולדו ב-1940
נשר צר-מקור

נשר צר-מקורי (שם מדעי: Gyps tenuirostris) הוא מין בסוג נשר החי בדרום-מזרח אסיה וכן בתת-היבשת ההודית ומצוי בסכנת הכחדה חמורה. מין זה לא נחקר הרבה ושויך בעבר למין נשר הודי. ואולם אין חפיפה בתפוצת שני המינים והם שונים במספר פרטים. נשר זה חי באזור צוקים וסלעים גבוהים אך מקנן רק על עצים.

== מאפיינים ==
אורכו של הנשר 80–95 ס"מ ומזכיר בגודלו את הנשר ההודי. צבע הנוצות בעיקר אפור כהה והצוואר חשוף מנוצות וכהה. הראש קטן, שחור וחשוף מנוצות והמקור מוארך וצר ובעל בליטה בקצהו. הרגליים לבנות וחזקות.

תפוצתו של הנשר כוללת את שטחי צפון הודו במדינות: הימאצ'ל פרדש, אודישה ואסאם. כמו כן הוא מצוי במרכז בנגלדש, דרום נפאל, בבורמה ובקמבודיה.

מספרם של נשרים אלה הידלדל בטבע ב-97% בהודו, בין 2000–2007, בעיקר עקב תרופות רעילות שנמצאו אצלם, לאחר אכילה של חיות בית מתות שקיבלו את התרופות. ייתכן שכיום נותרו רק 50–100 נשרים כאלה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1844
קטגוריה:טקסונים שתוארו בידי בריאן הוטון הודג'סון
קטגוריה:נשר
קטגוריה:הודו: עופות
לברקיים

לברקיים (שם מדעי: Moronidae) היא משפחת דגים מסדרת הדקראים ונחשבים לדגי מאכל משובחים. דגים אלה הם חלק ממיני דגי הבס והם נפוצים בעיקר לחופי האוקיינוס האטלנטי, וחלק מהמינים גם במים מליחים ואף מתוקים. הם נפוצים בעיקר במערב אירופה, צפון אפריקה והחוף המזרחי של ארצות הברית (בעיקר במפרץ מקסיקו).

אלו דגים היכולים להגיע לאורך 45 ס"מ, קשקשיהם גדולים ואפורים או בהירים עם פסים שחורים. דגים אלה הם ציידים זריזים של דגים איטיים יותר, אותם הם חוטפים במהירות.

==מיון==
כמה חוקרים משייכים למשפחה גם את הסוג בס אסייתי (Lateolabrax), בו ישנם 2 מינים, אשר כלול במשפחה עצמאית.

*משפחה לברקיים (Moronidae)
**סוג לברק (Dicentrarchus)
***מין לברק חלק (Dicentrarchus labrax)
***מין לברק נקוד (Dicentrarchus punctatus)
**סוג Morone
***מין Morone americana
***מין בס לבן (Morone chrysops)
***מין Morone mississippiensis
***מין בס מנומר (Morone saxatilis)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
ז'אן איטאר

ז'אן איטאר
ז'אן מרק גספר איטאר (בצרפתית: Jean Marc Gaspard Itard; 24 באפריל 1774 - 5 ביולי 1838) היה רופא יהודי צרפתי.

==ביוגרפיה==
נולד באלפים של פרובאנס עילית, בהיותו מחוסר השכלה אקדמית נאלץ להתגייס לצבא הצרפתי במהלך המהפכה הצרפתית כשהוא מציג את עצמו כרופא, הוא הצליח בעבודתו כעוזר לרופא בבתי החולים הצבאיים וב-1796 מונה בשל ניסיונו כמנתח בבית חולים צבאי הממוקם דרומית לפריז. בשנת 1799 התמנה כרופא המוסד הקיסרי לחירשים-אילמים, שם נחל הצלחה וגם כיהן בו עד סוף ימיו.

הוא קנה את פרסומו כשהצליח להקנות יכולות חושיות ובהמשך גם קריאה וכתיבה ויכולת התבטאות והבעה בכתב לוויקטור מאוורון, שנחשב עד אז ל"ילד פרא" חסר תקנה. על אף שהטיפול המלא בוויקטור נכשל בשל ניוון של אברי השמיעה והדיבור שלו, גרם שיקומו החלקי להנחת היסוד לפדגוגיה של הילד החריג, שפותחה בעתיד על יסוד שיטותיו של איטאר בידי חוקרים נודעים אחרים כמו מריה מונטסורי (שיטת מונטסורי). כישלונו בטיפול בילד הפרא גרם לו לדיכאון עמוק, והוא הגדיר זאת עד סוף ימיו ככישלונו האישי.

==קישורים חיצוניים==

* [http://www.gutenberg.org/author/Itard,+Jean+Marc+Gaspard עבודות של ז'אן איטאר], באתר פרויקט גוטנברג
* [https://archive.org/search.php?query=%28%28subject%3A%22Itard%2C%20Jean%20Marc%20Gaspard%22%20OR%20subject%3A%22Jean%20Marc%20Gaspard%20Itard%22%20OR%20creator%3A%22Itard%2C%20Jean%20Marc%20Gaspard%22%20OR%20creator%3A%22Jean%20Marc%20Gaspard%20Itard%22%20OR%20creator%3A%22Itard%2C%20J%2E%20M%2E%20G%2E%22%20OR%20title%3A%22Jean%20Marc%20Gaspard%20Itard%22%20OR%20description%3A%22Jean%20Marc%20Gaspard%20Itard%22%29%20OR%20%28%221774-1838%22%20AND%20Itard%29%29%20AND%20%28-mediatype:software%29 עבודות של ז'אן איטאר ועליו], בארכיון האינטרנט
* 
* 

קטגוריה:רופאים צרפתים
קטגוריה:צרפתים שנולדו ב-1774
קטגוריה:צרפתים שנפטרו ב-1838
גוראמיים

[[דג קרב סיאמי]]
גוראמיים (שם מדעי: Osphronemidae) היא משפחה של דקראים החיים במים מתוקים. דגים אלה מצויים באסיה, מהודו ופקיסטן עד לקוריאה, בנהרות ואגמים.
== מאפיינים ==
במשפחה 133 מינים שונים. דגים אלה בעלי סנפירים גדולים ומעוגלים ובעלי לסתות קטנות הפונות למעלה ושני זיזי סנפירים ארוכים יוצאים מתחת לחזה. דגים אלה מקושטים מאוד ומשמשים בשל כך דגי נוי באקווריומים רבים. הבולטים שבין דגים אלה הם דגי הקרב התוקפניים ובעלי הזנבות המהודרים.

הגוראמיים קרובים למשפחת האנאבסיים (Anabantidae) וכמותם יכולים לנשום אוויר באמצעות מבנה מיוחד דמוי-ריאה, המאפשר להם לחיות במים חמימים, רדודים ונטולי חמצן, אם כי אין הם מסוגלים לצאת מהמים.

קרוב נוסף שלהם הוא המין גוראמי נשקן (Helostoma temminckii) ששייך למשפחה עצמאית - גוראמים נשקנים (Helostomatidae).

==מיון==
*משפחה גוראמיים (Osphronemidae)
**תת-משפחה Belontiinae
***סוג Belontia
**תת-משפחה Macropodusinae
***סוג דג קרב (Betta)
***סוג Macropodus
***סוג ומין יחיד Malpulutta kretseri
***סוג Parosphromenus
***סוג Pseudosphromenus
***סוג Trichopsis
**תת-משפחה Luciocephalinae
***סוג ומין יחיד Ctenops nobilis
***סוג Luciocephalus
***סוג Parasphaerichthys
***סוג Sphaerichthys
***סוג Trichogaster
***סוג Trichopodus - בו גורמי פנינה
**תת-משפחה Osphroneminae
***סוג Osphronemus

==קישורים חיצוניים==

* 

*
קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
שפריריים

שַׁפְרִירִיִּים (שם מדעי: Callionymidae) היא משפחת דגים ימיים מסדרת הדקראים.
== מאפיינים ==
שפריריים הם דגים קטנים מאוד ובעלי סנפירים מזדקרים בצורת מניפה. הם חיים בעיקר בימים הטרופיים של האזור האינדו-פסיפי, בדרך כלל בשוניות אלמוגים או בין סלעים. במשפחה ישנם 139 מינים.

הם מזכירים מעט את הקברנוניים, אך בעלי סנפירים זקורים גדולים יותר וכן לנקבות לסתות רחבות יותר. הם דווקא קרובים לדרקונטיים, ולעיתים משייכים אותם למשפחה אחת.

==סוגים==
*סוג ומין יחיד Anaora tentaculata
*Bathycallionymus
*Callionymus
*Calliurichthys
*Dactylopus
*Diplogrammus
*Draculo
*Eleutherochir
*סוג ומין יחיד Eocallionymus papilio
*Foetorepus
*סוג ומין יחיד Minysynchiropus kiyoae
*סוג ומין יחיד Orbonymus rameus
*סוג ומין יחיד Paracallionymus costatus
*Protogrammus
*סוג ומין יחיד Pseudocalliurichthys brevianalis
*Repomucenus
*Synchiropus – בו המין מנדרין
*Tonlesapia

== קישורים חיצוניים ==

* 

==הערות שוליים==

קטגוריה:דמויי-שפריר
קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:דגים טרופיים
צבעוניים (משפחת דגים)

צבעוניים (שם מדעי: Pseudochromidae) היא משפחה של מקריני סנפיר של מים מלוחים מסדרת הדקראים הגדולה. במשפחה כ-100 מינים שונים הנפוצים במים חמימים וטרופיים שונים. כפי ששמם מרמז הם מקושטים בצבעים שונים ולמינים רבים דו-צורתיות זוויגית והזכר מקושט יותר מהנקבה.

== מאפיינים ==
דגים קטנים אלה מאכלסים בעיקר שוניות אלמוגים וחופים. הם קטנים מאוד באורך של 2-10 ס"מ ובעלי מספר קטן של עוקצים על סנפיר הגב. הלסת קטנה ויש פס שחור על העיניים.

ממשפחה זו בולט הסוג צבעון שכמה ממיניו חיים בחופי מפרץ אילת.

==סוגים==

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1849
קטגוריה:טקסונים שתוארו בידי סלומון מולר
אנרי סווה

הנרי סווה (בצרפתית: Henry Saivet; נולד ב-26 באוקטובר 1990 בדקאר) הוא כדורגלן סנגלי המשחק בעמדת הקשר בניוקאסל יונייטד ובנבחרת סנגל. מחזיק בנוסף באזרחות צרפתית ושימש קפטן בנבחרות צרפת הצעירות.

==קריירה==
סווה החל את דרכו במחלקת הנוער של סרז'י קלו מהעיר דקאר שבסנגל. לאחר כשלוש שנים, בעודו בן 12, עבר למחלקת הנוער של מועדון ז'ירונדן דה בורדו. לאחר חמש שנים בנוער, עבר סווה לקבוצת הבוגרים. בארבע שנותיו הראשונות בקבוצה, הושאל לחצי עונה בשנת 2011 לאנז'ה מליגת העל הצרפתית ורשם בקבוצה 20 הופעות ליגה ו-4 שערים. לאחר מכן, חזר סווה לבורדו והפך לשחקן הרכב. הוא רשם בה 183 הופעות ליגה ו-27 שערים. ב-11 בינואר 2016 נמכר השחקן לניוקאסל יונייטד מהפריימר ליג תמורת 5 מיליון אירו. ב-23 באוגוסט 2016 הושאל סווה למועדון הצרפתי סנט אטיין לעונה אחת, לאחר שהקבוצה העפילה לשלב הבתים של הליגה האירופית.

==נבחרת לאומית==
סווה זומן לראשונה בשנת 2005 בעודו שחקן נוער לנבחרת צרפת עד גיל 16 בה שיחק כ-15 משחקים וכבש 8 שערים. שנה לאחר מכן זומן לנבחרת צרפת עד גיל 17 בה שיחק כקפטן במשך שנה וכבש 9 שערים ב-21 הופעות. בשנת 2007 זומן סווה לנבחרת צרפת עד גיל 18, ורשם בה 4 הופעות ושער אחד. שנתיים לאחר מכן זומן לנבחרת צרפת עד גיל 21, בה שיחק כשנתיים כשחקן הרכב, ורשם 12 הופעות ו-4 שערים במדים הלאומיים. בשל אזרחותו הראשונית הסנגלית זומן סאייבט לנבחרת סנגל בשנת 2013 ומאז רשם 14 הופעות רשמיות.

==תארים==
;ז'ירונדן דה בורדו
* אליפות צרפת (1): 2008/2009
* הגביע הצרפתי (1): 2012/2013
* הסופר קאפ הצרפתי (2): 2009,2010
* גביע הליגה הצרפתית (1): 2008/2009

==קישורים חיצוניים==

קטגוריה:כדורגלנים סנגלים
קטגוריה:קשרי כדורגל צרפתים
קטגוריה:כדורגלנים צרפתים
קטגוריה:קשרי כדורגל סנגלים
קטגוריה:כדורגלני בורדו
קטגוריה:כדורגלני אנז'ה
קטגוריה:כדורגלני ניוקאסל יונייטד
קטגוריה:כדורגלני סנט אטיין
קטגוריה:כדורגלני נבחרת סנגל
קטגוריה:דקר: כדורגלנים
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:סנגלים שנולדו ב-1990
קטגוריה:צרפתים שנולדו ב-1990
לטסיים

לטסיים (שם מדעי: Latidae) היא משפחה של דגים מסדרת הדקראים החיים באסיה, באפריקה ובימים האינדו-פסיפיים. במשפחה ישנם 13 מינים ב-3 סוגים. הם קרובי למשפחה צנטרופומוסיים החיה בים.

אלו דגים גדולים שיכולים להגיע למשקל של מעל 200 ק"ג. הם גם דגי מאכל שהובאו על ידי האדם למדינות שונות, מה שגרם להרס הסביבה האקולוגית. נסיכת הנילוס למשל הוכנסה ב-2003 לאגם ויקטוריה וכך חיסלה את אוכלוסיית האמנוניים המקומית. כל מיני הלטסיים הם טורפים.

==מיון==
*משפחה לטסיים (Latidae)
**סוג ומין יחיד Hypopterus macropterus
**סוג נסיכה (Lates)
***מין נסיכת טנגניקה (Lates angustifrons)
***מין ברמונדי (Lates calcarifer)
***מין Lates japonicus
***מין Lates lakdiva
***מין Lates longispinis
***מין Lates macrophthalmus
***מין Lates mariae
***מין Lates microlepis
***מין נסיכת הנילוס (Lates niloticus)
***מין Lates stappersii
***מין Lates uwisara
**סוג ומין יחיד Psammoperca waigiensis

==קישורים חיצוניים==

*
נימיים

נימיים (שם מדעי: Nemipteridae) היא משפחה של דגי ים מסדרת הדקראים. לדגים אלה עוקצים קטנים וזנב ארוך. דגים אלה חיים בימים טרופיים באזור האינדו-פסיפי, בעיקר בשוניות אלמוגים.

הם ניזונים מיצורי ים קטנים כמו דגים אחרים, סרטנים, תולעים רב זיפיות ודיונונים וכמה מינים גם מפלנקטון. לחלק מהמינים ישנם טפילי דגים שונים כמו נמטודות ושטרגליים.

המין נימי דו-ימי נמצא לראשונה בים התיכון לאחר שהיגר לשם מים סוף.

==מיון==
*משפחת נימיים (Nemipteridae)
**סוג נימי (Nemipterus) - בו נימי דו-ימי
**סוג Parascolopsis
**סוג Pentapodus
**סוג ומין יחיד Scaevius milii
**סוג חוחן (Scolopsis) - בו חוחן פטר

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
דגי עלה

דגי עלה (שם מדעי: Polycentridae) היא משפחה של דגים מסדרת הדקראים החיים בנהרות וביצות רדודות באמריקה הדרומית. משפחת הננדיים הקרובה אליהם מכונה בשם "דגי עלה אסייתים" ובצורתם הם מזכירים מאוד את המשפחה.

מינים אלה דומים בצורתם לעלים שנפלו למים והם גם נעים כמו עלים שנסחפים. הם מוסווים ביותר במים העכורים ומלאי הצמחייה של הנהרות החמימים בהם הם חיים. ההסוואה עוזרת להם לארוב לטרף קטן כמו דגים אחרים או סרטנים ולשאוב אותו לתוך פיהם במהירות של פחות מרבע שנייה תוך הרחבת הלסת. למעשה, גודל ראשם ומבנה הלסת שלהם, מאפשרים להם לבלוע דגים שגודלם כמעט כשלהם.

דגים אלה אהודים על חובבי אקווריומים שונים, עקב דמיונם לעלים הנושרים וצורת התנועה המיוחדת שלהם.

==מיון==
*משפחה דגי עלה (Polycentridae)
**סוג ומין יחיד דג עלה אמזוני (Monocirrhus polyacanthus)
**סוג Polycentrus
***מין Polycentrus jundia
***מין Polycentrus schomburgkii

==קישורים חיצוניים==

*
קטגוריה:בעלי חיים שתוארו ב-1858
קטגוריה:טקסונים שתוארו בידי תאודור גיל
לוטיניים

לוטייניים (שם מדעי: Lutjanidae) היא משפחת דגים ימיים מסדרת הדקראים. דגים אלה חיים בים כשכמה מינים חיים בשפכי נהרות, שם הם ניזונים. דגים אלה הם דגי מאכל חשובים, בייחוד המין Lutjanus campechanus, אך חלקם עלולים לגרום לסיגואטרה.

אלו דגים החיים באוקיינוס המסוגלים לצלול עד עומק 500 מ' או לחיות בימים רדודים, ליד שוניות אלמוגים. הגדול במיני המשפחה הוא לוטיין קוברה שאורכו עד 160 ס"מ ומשקלו עד 57 ק"ג. אלו דגים טורפים הניזונים מדגים קטנים יותר או דיונונים וכמה מינים הם אוכלי פלנקטון. הם מהירים ובעלי זנבות גדולים וכן לסתות גדולות הנפערות לרווחה.

מספר מיני לוטיניים מגיעים למפרץ אילת.

==מיון==
*משפחה לוטיניים 
**סוג ערטילן (Aphareus) 
**סוג ומין יחיד עַרְטִילָן יְרַקְרַק (Aprion virescens)
**סוג Apsilus
**סוג Etelis
**סוג ומין יחיד Hoplopagrus guentherii
**סוג ומין יחיד Lipocheilus carnolabrum
**סוג לוטיין (Lutjanus)
**סוג Macolor
**סוג ומין יחיד לוטיין צהוב-זנב (Ocyurus chrysurus)
**סוג Paracaesio
**סוג ומין יחיד Parapristipomoides squamimaxillaris
**סוג Pinjalo
**סוג פריסטן 
**סוג ומין יחיד Randallichthys filamentosus
**סוג ומין יחיד Rhomboplites aurorubens
**סוג ומין יחיד Symphorichthys spilurus
**סוג ומין יחיד Symphorus nematophorus

==גלריה==
<gallery mode=packed>
קובץ:Red snapper 2.jpg
קובץ:Monaco.Musée océanographique050.jpg
קובץ:Onespot Snapper, Lutjanus monostigma, at Gota Abu Ramada, Red Sea, Egypt -SCUBA (6175909958).jpg
קובץ:Halfbarred snapper Lutjanus semicinctus (black-banded snapper) (5834350925).jpg
קובץ:Lutjanus jocu SI3.jpg|לוטיין כלבי
</gallery>

== קישורים חיצוניים ==

* 

*
קטגוריה:בעלי חיים שתוארו ב-1861
קטגוריה:טקסונים שתוארו בידי תאודור גיל
פיליפוס הרביעי, מלך מוקדון

פיליפוס הרביעי (ביוונית: Φίλιππος) היה מלך מוקדון למשך תקופה קצרה בשנת 297 לפנה"ס.

==ביוגרפיה==
פיליפוס היה בנו של הדיאדוך קסנדרוס, בנו של המצביא אנטיפטרוס. אמו הייתה תסלוניקה ממוקדון, שהייתה אחותו למחצה של אלכסנדר הגדול ובתו של פיליפוס השני, מלך מוקדון. היו לו שני אחים קטנים: אנטיפטרוס הראשון ואלכסנדר החמישי. פיליפוס נולד בתקופה קשה עבור מוקדון. אלכסנדר הגדול מת ללא יורש פוטנציאלי, והגנרלים שלו קרעו לגזרים את האימפריה שלו (מלחמות הדיאדוכים). אביו, קסנדרוס, זכה בכתר מוקדון לאחר מלחמה נגד פוליפרכון. קסנדרוס מת בשנת 297 לפנה"ס, ובאופן טבעי, פיליפוס שהיה הבכור עלה לשלטון. תקופת מלכותו הייתה קצרה מאוד, והוא מת עוד באותה שנה בעיר אלאטייה (Ἐλάτεια).

==הערות שוליים==

קטגוריה:יוונים הלניסטיים
קטגוריה:מלכי מוקדון
קטגוריה:אישים שחיו במאה ה-3 לפנה"ס
ברקודה ענקית

ברקודה ענקית או אַסְפִירְנָה בָּרָקוּדָה (שם מדעי: Sphyraena barracuda) הוא מין של דג טורף ממשפחת האספירניים שבסדרת הדקראים החי באוקיינוס הפתוח ובימים שונים באזור האוקיינוס האטלנטי וגם האוקיינוס השקט וההודי.

== מאפיינים ==
אורכה של הברקודה הוא 60–100 סנטימטרים בממוצע ומשקלה 2.5–9 קילוגרם. עם זאת נמצאו פרטים גדולים בהרבה באורך 2 מטר ובמשקל 46 קילוגרם. אלו דגים טורפים בעלי לסתות מוארכות, שיניים חזקות ורחבות ולסת תחתונה שארוכה מעט מהלסת העליונה. הסנפירים קצרים ומותאמים להאצה מהירה והגוף דמוי טורפדו. צבעה כחול או אפור עם גב בהיר. לפעמים היא מפוספסת מעט מלמעלה.

היא טורפת בעיקר דגים אחרים, דיונונים ויצורי ים דומים. היא עוקבת אחרי הטרף ממארב ותוקפת מהצללים. היא יכולה להאיץ למהירות 43 קמ"ש ולתפוס בשיניה את טרפה. לפעמים היא עוקבת אחרי להקות דגים בסמוך למים הרדודים ומחכה לתקוף פרט פצוע.

כאשר הברקודות לא אוכלות הן מסתובבות בלהקות ברחבי הימים.

הברקודה יכולה לתקוף בטעות צוללנים, במחשבה שהם טרף. עם זאת התקריות הללו מאוד נדירות. רוב המתקפות לא קטלניות אך עלולות להשאיר צלקות.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אספירניים
קטגוריה:דגים: טורפי-על
קטגוריה:מגה-פאונה ימית
קטגוריה:בעלי חיים שתוארו ב-1771
קווין טפיל-קטרין

קווין טפיל-קטרין (בצרפתית: Kévin Théophile-Catherine; נולד ב-28 באוקטובר 1989 בסן-בריו) הוא כדורגלן צרפתי המשחק בעמדת המגן בדינמו זאגרב.

==קריירה==
טפיל-קטרין החל את דרכו במחלקת הנוער של סטאד בריוקין מהעיר סן-בריו בה נולד. לאחר ארבע שנים עבר השחקן למחלקת הנוער של ראן. לאחר חמש שנים בנוער, חתם טפיל-קטרין לחמש שנים בקבוצת הבוגרים של המועדון מליגת העל הצרפתית. בשנתיים הראשונות לא קיבל המגן דקות משחק רבות, אך בשנתיים שלאחר מכן, הפך לשחקן הרכב קבוע בקבוצה ורשם 117 הופעות ליגה ו-3 שערים. ב-31 באוגוסט 2013 חתם טפיל-קטרין לארבע שנים בקארדיף סיטי מהפרמייר ליג תמורת 2.4 מיליון אירו. ב-14 בספטמבר 2013 ערך טפיל-קטרין את הופעת הבכורה שלו בקבוצה בתיקו 1-1 נגד האל סיטי. בעונת 2014/2015 הושאל לסנט אטיין לעונה אחת, עם אופציה לרכישה. ב-15 ביוני 2015 לאחר שהרשים השחקן בעונתו כשחקן מושאל מומשה האופציה והוא נמכר לסנט אטיין תמורת 2.5 מיליון אירו.

==נבחרת לאומית==
בשנת 2008 זומן טפיל-קטרין לנבחרת צרפת עד גיל 20 ורשם בה 4 הופעות. בשנת 2010 זומן השחקן לנבחרת צרפת עד גיל 21 בה שיחק משחק אחד כ-90 דקות.

==תארים==
;ראן
* גביע קמברדלה (1): 2008

==קישורים חיצוניים==

קטגוריה:מגני כדורגל צרפתים
קטגוריה:כדורגלנים צרפתים
קטגוריה:כדורגלני סנט אטיין
קטגוריה:כדורגלני קארדיף סיטי
קטגוריה:כדורגלני סטאד רן
קטגוריה:כדורגלני דינמו זאגרב
קטגוריה:צרפתים ממוצא מרטיניקי
קטגוריה:צרפתים שנולדו ב-1989
פינגווין ישר-ציצה

פינגווין ישר-ציצה (שם מדעי: Eudyptes sclateri) הוא מין של פינגווין מהסוג פינגווין מצויץ, ולו נוצות ראש צהובות ישרות. מין זה מצוי בסכנת הכחדה. מין זה מצוי רק בניו זילנד, באיי קמפבל ובאיי באונטי.

מין זה הוכר רק בשנים האחרונות.

== מאפיינים ==
גובהו של פינגווין ישר-ציצה נע בין 50–70 ס"מ ומשקלו 2.5-6 ק"ג. הוא בעל נוצות שחורות בגבו ואפורות על הבטן. הראש שחור והגבות צהובות וישרות. המקור גדול וכתום. כפות הרגליים ורודות.

== רבייה ==
פינגווין ישר-ציצה מקנן בלהקות בחופים סלעיים. הוא ניזון בים מדגים ודיונונים, יחד עם פינגוויני ציצה נוספים.

הפינגווין הנקבה מטילה ביצהר ראשונה כשהיא נודדת לאיי הרבייה שלה מול חופיה הדרומיים של ניו זילנד, ואת הביצה השנייה היא מטילה לאחר הגעתה לאזור, 5 ימים אחרי ההטלה הראשונה. הפינגווין מוותר על הביצה הראשונה שמטילה הנקבה, כי אינו יכול לגדל שני אפרוחים. ולביצה השנייה אותה מטילה הנקבה, יש סיכוי גדול יותר לשרוד כי היא גדולה יותר מהראשונה בכ-85%<ref name=":0"></ref>

הזן מצוי בסכנת הכחדה<ref name=":0" />.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1888
קטגוריה:טקסונים שתוארו בידי וולטר בולר
קטגוריה:פינגוויניים
קטגוריה:ניו זילנד: עופות אנדמיים
דפוס א.ל. מונזון

"דפוס א. ל. מונזון" (גם דפוס מונזון, דפוס א"ל מאנזאהן, A.L. Monsohn, Lith. Monson) היה בית דפוס שפעל בירושלים בין השנים 1892–1992.

==היסטוריה==
דפוס א.ל. מונזון הוקם בשנת 1892 בירושלים על ידי אברהם לייב מונזון ואחיו משה מרדכי מונזון. השנים למדו דפוס בשיטת ליתוגרפיה בפרנקפורט, גרמניה. עם שובם לארץ ישראל הקימו את בית הדפוס, שהיה אחד מבתי הדפוס היהודיים הראשונים בארץ-ישראל של המאה ה-19. בית הדפוס עסק בהדפסה של יודאיקה כגון לוחות "מזרח", כרזות. בתחילה, נעשה שימוש במכבש ידני, ובשנת 1894 הוכנסה לשימוש מכונה אוטומטית. 

בבית הדפוס נעשה שימוש בעיטורים שנוצרו, בתחילה, על ידי אברהם לייב מונזון. מאוחר יותר החלו אמנים נוספים, כגון מאיר רוזין, מאיר גור אריה וזאב רבן, לעצב דברי דפוס שונים. עם פטירתו של אברהם, בשנת 1930, נסגר בית הדפוס לכמה חודשים. עם פתיחתו שונה שמו ל"דפוס מונזון". בשנת 1934 עבר בית הדפוס לפעול במרכז מסחרי בשכונת שמאעה בעיר.

בשנת 2009 נערכה תערוכה על תולדות בית הדפוס במוזיאון חצר היישוב הישן בירושלים.

==לקריאה נוספת==
*דפוס א.ל. מונזון, 1892–1992, ירושלים: מוזיאון חצר היישוב הישן, 2009
*עפרת, גדעון (עורך), 100 שנות אמנות הדפס בישראל, ירושלים: סדנת ההדפס ירושלים, 2015, עמ' 10–11.

==קישורים חיצוניים==
* [http://www.ariemonzon.com/lithographs.php ליתוגרפיות דפוס מונזון]
* (לא פעיל)
* כ[https://merhav.nli.org.il/primo-explore/search?query=any,contains,%D7%93%D7%A4%D7%95%D7%A1%20%D7%90%20%D7%9C%20%D7%9E%D7%95%D7%A0%D7%96%D7%95%D7%9F&sortby=rank&vid=NLI&mfacet=tlevel,include,online_resources,1&lang=iw_IL רזות ומפות דפוס מונזון] באתר הספרייה הלאומית

קטגוריה:ירושלים: דפוס
קטגוריה:בתי דפוס עבריים
פינגווין מצויץ מזרחי

פינגווין מצויץ מזרחי (שם מדעי: Eudyptes chrysocome filholi) הוא תת-מין של פינגווין מצויץ מערבי ממשפחת הפינגוויניים. אחרי בדיקות מולקולריות שונות הוא הופרד למין עצמאי, אך בהמשך הוחזר למין.

פינגווין זה חי באיים תת-אנטארקטיים באוקיינוס ההודי והאוקיינוס השקט כמו באיי קרוזה, איי קרגלן, האי הרד ואיי מקדונלד, מקווארי, איי אוקלנד ואיי האנטיפודה ואיים נוספים קטנים.

הפינגווינים ניזונים בעיקר מקרילאים, אך גם מדגים, דיונונים וחסרי חוליות אחרים; הפינגווינים יוצאים לגיחות חיפוש מזון באופן יומי. בעת מנוחה, הפינגווינים מסתירים את ראשם מתחת לאחת מכנפיהם.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פינגוויניים
קטגוריה:עופות האוקיינוס ההודי
קטגוריה:בעלי חיים שתוארו ב-1878
Jomsviking

Jomsviking הוא האלבום העשירי של להקת הדת' מטאל המלודי השוודית אמון אמארת'. האלבום יצא לאור ב-25 במרץ בשנת 2016. זהו אלבום הקונספט הראשון של הלהקה.

==רשימת שירים==
כל השירים נכתבו והולחנו על ידי אמון אמארת'.

==מבצעים==
אמון אמארת
*יוהאן הג - שירה
*אולאבי מיקונן - גיטרה
*יוהאן סדרברג - גיטרה
*טד לונדסטרם - גיטרה בס

מוזיקאים אורחים
*טוביאס גוסטפסון - תופים

==קישורים חיצוניים==

==הערות שוליים==
פינגווין מצויץ צפוני

פינגווין מצויץ צפוני (שם מדעי: Eudyptes moseleyi) הוא מין של פינגווין מהסוג פינגווין מצויץ. מין מתרבה כמעט רק בטריסטן דה קונה ובאי גוף, שבדרום האוקיינוס האטלנטי. הוא מצוי בסכנת הכחדה ונרשמה ירידה של 90% באוכלוסייה מאז 1950.

מין זה קרוב למין פינגווין מצויץ מערבי ובעבר היה תת-מין שלו. הוא דומה לו מאוד בגודל ובהתנהגות. כמותו הוא בעל ציצות צהובות ממעל לעיניים.

הפינגווינים ניזונים בעיקר מקרילאים, אך גם מדגים, דיונונים וחסרי חוליות אחרים; הפינגווינים יוצאים לגיחות חיפוש מזון באופן יומי. בעת מנוחה, הפינגווינים מסתירים את ראשם מתחת לאחת מכנפיהם.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי גרגורי מטיוס
קטגוריה:פינגוויניים
קטגוריה:בעלי חיים שתוארו ב-1921